הבחירה בין כיריים גז לבין כיריים אינדוקציה, תלויה בהרגלי הבישול של בני הבית ובהתאמת הכיריים לסגנון העיצובי של המטבח. כיריים אינדוקציה פועלות באמצעות שדה מגנטי בטכנולוגיה מתקדמת עם חימום והרתחה מהירים יותר לעומת כיריים גז. שימו לב כי בבחירת כיריים אלו יש לרכוש כלי מטבח ייעודיים לאינדוקציה ולא ניתן להשתמש בכלי מטבח רגילים. מבחינה עיצובית אפשרויות הבחירה מוגבלות יותר לעומת כיריים גז וניתן לבחור במשטח זכוכית לבנה או שחורה. כיריים גז מתאימות לחובבי הבישול המסורתי עם יכולת שליטה על רמות האש. כיריים גז אינן מצריכות רכישת כלי מטבח מיוחדים והאפשרויות העיצוביות שלהן רבות יותר: ניתן לבחור בכיריים מנירוסטה או זכוכית בשלל צבעים. מבחינת התאמה לסגנון העיצובי, במטבח בגווני לבן או שחור המתאפיין במראה מודרני ניתן לשלב כיריים מזכוכית, בעוד שלמטבח המכיל מגוון מוצרי נירוסטה ניתן להתאים כיריים גז מנירוסטה.